**УГОВОР Бр.**

**О набавци добара у отвореном поступку ЈН бр. 0001/2022**

**Mатеријал за угоститељство-Пилеће,Свињско и Јунеће месо**

**за потребе Предшколске установе Зрењанин**

**(једногодишње потребе)**

**Закључен између:**

**1. ПРЕДШКОЛСКЕ УСТАНОВЕ Зрењанин, ул. Вука Караџића 3а, 23110 Зрењанин, коју заступа в.д. Владимир Петровић /у даљем тексту: Наручилац/ и**

**2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /у даљем тексту: Добављач/**

|  |  |
| --- | --- |
| **Подаци о Наручиоцу:** | **Подаци о Добављачу:** |
| ПИБ: 101164933 | ПИБ: |
| Матични број: 08002304 | Матични број: |
| Број рачуна: | Број рачуна |
| Телефон: 023-562-480 | Телефони: |
| Телефакс: 023-561-505 | Телефакс: |
| E-mail: nabavkapuzr@gmail.com | E-mail: |

**УГОВОРНЕ СТРАНЕ САГЛАСНО КОНСТАТУЈУ:**

- да је Наручилац сагласно одредбама Закона о јавним набавкама („Сл. гласник РС“, бр. 91/2019) на основу Јавног позива, спровео отворени поступак јавне набавке број 0001/2022 ОПД чији је предмет набавка материјала за угоститељство за потребе Предшколске установе Зрењанин, да је понуђач доставио понуду број \_\_\_\_\_\_\_\_\_ од \_\_\_\_\_\_\_\_\_\_\_\_\_године која се налази у прилогу овог уговора, као и образац структуре цене, која чини његов саставни део.

**Члан 1.**

Предмет овог Уговора је набавка и испорука материјала за угоститељство, а у свему према конкурсној документацији и прихваћеној понуди и обрасцу структуре цене Добављача која чини саставни део овог уговора.

Добављач прихвата да су укупне количине добара, наведене у обрасцу структуре цене, дате на основу досадашње потрошње, и да током реализације овог уговора могу одступати, сагласно броју потребних оброка, али да не могу прећи укупну уговорену вредност за партију на годишњем нивоу, што значи да Наручилац може поручити већу или мању количину добара од уговорене у оквиру једне партије.

Уговорне стране прихватају јединичне цене које су дате у обрасцу структуре цене, који чини саставни део овог уговора.

Укупна вредност добара са трошковима испоруке без ПДВ-а износи 7.014.600,00 динара.

Укупна вредност добара са трошковима испоруке са ПДВ-ом износи 7.716.060,00 динара.

У укупну вредност су урачунати трошкови испоруке, које чине транспортни трошкови са истоваром у централну кухињу Наручиоца.

**Члан 2.**

Укупна уговорена вредност за партију износи:

|  |  |  |  |
| --- | --- | --- | --- |
| Број партије | Назив | Укупан износ без ПДВ-а | Укупан износ са ПДВ-ом |
| 1. | **ПИЛЕЋЕ,СВИЊСКО И ЈУНЕЋЕ МЕСО** | 7.014.600,00 | 7.716.060,00 |
| УКУПНО: | | 7.014.600,00 | 7.716.060,00 |

У јединичну цену урачунати су транспортни трошкови, трошкови доставе и трошкови истовара на локацији код Наручиоца.

Уговорене јединичне цене из овог Уговора су **фиксне** за све време важења уговора.

**Члан 3.**

Уговорне стране су се сагласиле да се испорука уговорених добара врши сукцесивно, према потребама и захтевима Наручиоца најкасније у року од 48 часова од момента слања требовања путем телефона или e-mail-a.

На основу конкретних поруџбина Наручиоца приликом сваке испоруке добара Добављач је дужан да обезбеди и преда Наручиоцу отпремницу о испоруци робе коју потписују Добављач и Наручилац укључујући и доказ о испуњености услова у погледу квалитета добара по прописаним техничким нормативима и стандардима за ту врсту добара.

Отпремница из става 2 овог члана саставља се у два истоветна примерка од којих један остаје Добављачу, а један Наручиоцу.

Испорука количине робе из члана 2. која ће бити испоручена Наручиоцу, вршиће се сукцесивно од потписивања уговора. Испорука добара по свим партијама се врши према условима наведеним у техничким спецификацијама конкурсне документације које чине саставни део овог уговора.

Добављач се обавезује да изврши испоруку добара у централну кухињу Наручиоца. Испорука добара је сукцесивна, радним данима, теретним возилом са расхладним уређајем за транспорт датих намирница, уз потврду АМСС о исправности расхладног уређаја, регистарских ознака\_\_\_\_\_\_\_\_\_\_\_\_\_\_\_\_.

*Испорука* ***меса*** *је сукцесивна од 05:30 до 06:30 ујутро, теретним возилом са расхладним уређајем за транспорт датих намирница, уз потврду АМСС о исправности расхладног уређаја, регистарских ознака\_\_\_\_\_\_\_\_\_\_\_\_\_\_\_\_.*

Сви трошкови транспорта, утовара, истовара падају на терет Добављача. Добављач се обавезује да превоз добара, у одговарајућем паковању, врши транспортним возилом са температурним режимом намењеним за ту врсту добара, из претходног става. Сваку испоруку мора пратити документација о здравственој исправности производа.

**Члан 4.**

Добављач је дужан да врши испоруку према јединици мере, паковању, ознаци произвођача и цени датој у понуди, која чини саставни део овог уговора.

Уколико Добављач, током трајања уговора не буде могао да испоручи добра означена у понуди, дужан је да испоручи исту врсту добра, истог или бољег квалитета, **уз сагласност Наручиоца**.

Добављач одговара Наручиоцу за квалитет добара у року означеном на декларацији добара.

Укупне количине добара, приказане у обрасцу структуре цене, су оријентационе, а стварне ће бити приказане у требовањима за испоруку које ће Добављач достављати Наручиоцу.

Добављач прихвата да су укупне количине добара, наведене у обрасцу структуре цене, дате на основу досадашње потрошње, и да током реализације овог уговора могу одступати, сагласно броју потребних оброка у Установи.

По квалитету добра морају да испуњавају услове из техничких спецификација и важећих прописа који регулишу здравствену исправност и квалитет намирница. Квантитативна и квалитативна контрола испоручених добара, вршиће се приликом сваке појединачне испоруке у централној кухињи Наручиоца, на адреси: **Барањска ББ, Зрењанин**.

Утврђивање количине-квантитативни пријем, врши се у објектима Наручиоца, бројањем, мерењем и појединачним прегледом сваког паковања.

Пријем добара се врши потписивањем отпремнице од стране Наручиоца.

Ако испоручена добра нису уговорене количине и квалитета о томе се сачињава записник.

Уколико представник Наручиоца, приликом квантитативног и квалитативног пријема добара утврди да испоручена добра нису уговорене количине и квалитета, овлашћен је да одбије пријем добара, уз обавезу да без одлагања, писменим путем обавести Добављача и захтева нову испоруку добара уговорене количине и квалитета.

Добављач је обавезан да **истог дана** изврши нову испоруку.

Евентуалне неусаглашености у погледу количине, неисправности, оштећења и других недостатака по записницима, Наручилац и Добављач ће непосредно решавати.

**Члан 5.**

У случају потребе Наручилац ће узимати узорке и слати их на анализу у лабораторију коју сам одреди, а суперанализа ће се обављати у лабораторији овлашћеној за суперанализу, коју споразумно одређују Наручилац и Добављач.

Додатне провере квалитета и исправности производа ће се вршити у складу са Правилником о узорковању производа.

Трошкови за сензорна и лабораторијска испитивања, трошкови слања узорака до одређене лабораторије и трошкови лабораторијског испитивања, сноси Добављач уколико се тим испитивањем утврди одступање од траженог квалитета.

Трошкове поновног лабораторијског испитивања-суперанализе, сноси Добављач уколико се тим испитивањем утврди одступање од траженог квалитета.

Добра морају бити упакована у оригиналну произвођачку амбалажу, при чему транспортна паковања треба да буду затворена тако да обезбеђују производ од загађења, расипања, квара и других промена.

Амбалажа мора одговарати технолошким захтевима за прехрамбене производе.

На амбалажи је обавезна прописана декларација на српском језику.

Амбалажа је неповратна. Амбалажа се не урачунава у количину испоручене робе.

**Члан 6.**

Наручилац се обавезује да ће вредност уговорених добара плаћати Добављачу на бази појединачних испорука у року од **45** дана од дана службеног пријема рачуна и регистрације истог у Централни регистар фактура (ЦРФ), а по извршеној испоруци.

Добављач је дужан да рачун достави поштом на адресу ПУ Зрењанин, Вука Караџића 3а, 23110 Зрењанин или да га пошаље e-mail-ом.

Повећање цена је **могуће** у случају раста индекса потрошачких цена за минимум 10% за наведену категорију производа. Као индекс потрошачких цена узимају се подаци републичког завода за статистику, објављени на званичном сајту ([www.stat.gov.rs](http://www.stat.gov.rs/)).

**Члан 7.**

Добављач ће уговорену обавезу из члана 1. овог уговора пружати самостално.

или

Добављач ће уговорену обавезу из члана 1. овог уговора пружати са подизвођачима

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(навести назив и седиште подизвођача)

или

Добављач ће уговорену обавезу из члана 1. овог уговора пружати са групом понуђача (заједничка понуда) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (навести назив и седиште учесника у заједничкој понуди)

**Члан 8.**

Овај уговор је закључен даном потписивања обе уговорне стране на годину дана, а најкасније до доделе новог уговора у поступку јавне набавке.

Уговор се може једнострано раскинути уз отказни рок од 30 дана, у ком периоду су уговорне стране дужне да извршавају своје обавезе по овом уговору.

Наручилац може једнострано раскинути Уговор у случају:

- да Добављач највише три пута не испоручи требовану количину робе

- да Добављач највише три пута неблаговремено испоручи робу (испорука након 06:30 h)

- да Добављач највише три пута обавести Наручиоца да није у могућности да испоручи тражену робу, било по врсти или количини

- да Добављач промени цене супротно одредбама члана 6. Уговора

Наручилац може једнострано раскинути Уговор уколико Добављач требовану робу достави возилом супротно одредбама члана 3. овог уговора, као и уколико Добављач достави робу која није у складу са техничким спецификацијама у погледу квалитета, сходно одредбама члана 3. овог уговора.

Све претходно наведено, Наручилац је дужан да записнички констатује у форми службене белешке, при чему је дужан да примерак достави Добављачу.

Добављач може једнострано раскинути Уговор уколико Наручилац не поступа према одредби члана 6. став 1. овог Уговора.

**Члан 9.**

Обим реализације уговора који ће бити извршен у периоду важења уговора мора бити у оквирима износа који буде предвиђен прописима којима се уређује извршење буџета за 2022. годину, а за део реализације који се односи на 2023. реализација уговора ће зависити од обезбеђења средстава предвиђених законом којим се уређује буџет за 2023. годину а у супротном уговорне стране ће сачинити анекс уговора или уговор може бити раскинут.

**Члан 10.**

Сва евентуална спорна питања по овом уговору, уговорне стране решаваће споразумно и мирним путем, а уколико то није могуће уговара се надлежност суда у Зрењанину.

**Члан 11.**

На односе уговорних страна настале поводом спровођења одредаба овог уговора, а који нису регулисани овим уговором, примењиваће се одредбе Закона о облигационим односима.

**Члан 12.**

Овај Уговор је сачињен у 4 (четири) истоветна примерка, од којих по 2 (два) примерка за обе уговорне стране.

**ЗА НАРУЧИОЦА ЗА ДОБАВЉАЧА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**